**Bislett Games** er et årlig friidrettsstevne som blir arrangert på Bislett stadion i Oslo i løpet av sommeren, og inngår i World Athletics's Diamond League. Arrangør er Bislett Alliansen.

Bislett Games har med to unntak blitt arrangert på Bislett stadion hvert år siden starten i 1966. I 2004, da Bislett var under ombygging, ble stevnet avholdt på Fana stadion i Bergen. I 2020 ble stevnet avholdt under et annet navn og uten publikum på grunn av koronapandemien.

Historie
--------

Bislett Games arrangeres på Bislett stadion i Oslo.
EM i friidrett 1946 ble arrangert på Bislett stadion. Dette var opptakten til en tradisjon med årlige stevner fra 1947. Stevnene hadde navn som *Oslo-lekene*, *Høst-lekene*, *Septemberlekene* og *Norden-USA* (en utvidet landskamp). Stevnene slet økonomisk, selv om det stadig ble satt nye verdensrekorder, og i 1965 samlet Osloklubbene IL i BUL, Vidar og IK Tjalve seg, og dannet Bislett-alliansen. Samme år holdt IK Tjalve sitt jubileumsstevne, der Ron Clarke (Australia) satte verdensrekord på 10 000 meter. Mange regner dette som det første Bislett Games, men det ble arrangert av Bislett-alliansen året etter, i 1966. De første årene ble det arrangert to stevner årlig, men etter hvert ble det ett sommerstevne.

Fra 1966 ble også Bislett-medaljen innstiftet, rettet mot martkante utøvere og prestasjoner under lekene på Bislett. De første mottakerne var langdistanseløperen Thor Helland, spydkasteren Terje Pedersen og sprinteren Carl-Fredrik Bunæs.

### Arne Haukvik

Telemarkingen Arne Haukvik (1926–2002), som var politiker (Sp) og sentral medlem i Bondeungdomslaget (BUL), var en av initiativtakerne til stevnet i 1966. Han ble leder for Bislett-alliansens stevner, inkludert Bislett Games. Haukvik var samtidig Ron Clarkes manager, og når Ron Clarke var i Europa, var det vanlig at han bodde hos Haukvik på Bjerke i Groruddalen. Når journalister kom for å intervjue Clarke, ble de gjerne invitert på jordbær og fløte i hagen. Dette var opptakten til Haukviks «jordbærselskap» og pressetreff dagen før Bislett Games. Fra 2001 ble pressetreffet flyttet til Oslo rådhus. Haukvik døde av kreft i 2002, 76 år gammel.

Svein Arne Hansen tok over ansvaret med å skaffe de beste utøverne til stevnet på 1990-tallet. Han ble senere president i Friidrettsforbundet, og overlot lederjobben i Bislett Games til den tidligere høydehopperen Steinar Hoen i 2007.

I 2020 ble stevnet arrangert uten publikum, grunnet koronapandemien. Stevnet ble markedsført som «Impossible Games» og verdens- og europarekorder ble slått på mindre vanlige distanser.

Verdensrekorder satt under Bislett Games
----------------------------------------

Abubaker Kaki Khamis bakerst, løper inn til tidenes raskeste andreplass på 800 meter under Bislett Games 2010, med tiden 1.42,23. David Lekuta Rudisha vinner på 1.42,04, mens «haren» Tangui er på vei ut av løpet etter 450 meter.  Foto: C. Hill 
Haile Gebrselassie
Følgende verdensrekorder er satt under Bislett Games siden IK Tjalves jubileumsstevne i 1965. 

| År | Øvelse | Resultat | Utøver | Nasjonalitet |
| --- | --- | --- | --- | --- |
| 2023 | En engelsk mil, kvinner (junior) | 4.17,13 | Birke Haylom | Etiopias flagg Etiopia |
| 2021 | 400 meter hekk, menn | 46,70 | Karsten Warholm | Norges flagg Norge |
| 2008 | 5 000 meter, kvinner | 14.11,15 | Tirunesh Dibaba | Etiopias flagg Etiopia |
| 2008 | 800 meter, menn (junior) | 1.42,69 | Abubaker Kaki Khamis | Sudans flagg Sudan |
| 2007 | 5 000 meter, kvinner | 14.16,63 | Meseret Defar | Etiopias flagg Etiopia |
| 2004 | 5 000 meter, kvinner | 14.24,68 | Elvan Abeylegesse | Tyrkias flagg Tyrkia |
| 2004 | 5 000 meter, kvinner (junior) | 14.30,88 | Tirunesh Dibaba | Etiopias flagg Etiopia |
| 2000 | Spydkast, kvinner | 69,48 m | Trine Hattestad | Norges flagg Norge |
| 1997 | 10 000 meter, menn | 26.31,32 | Haile Gebrselassie | Etiopias flagg Etiopia |
| 1994 | 10 000 meter, menn | 26.52,23 | William Sigei | Kenyas flagg Kenya |
| 1993 | 10 000 meter, menn | 26.58,38 | Yobes Ondieki | Kenyas flagg Kenya |
| 1986 | 10 000 meter, kvinner | 30.13,74 | Ingrid Kristiansen | Norges flagg Norge |
| 1985 | 10 000 meter, kvinner | 30.59,42 | Ingrid Kristiansen | Norges flagg Norge |
| 1985 | 5 000 meter, menn | 13.00,40 | Said Aouita | Marokkos flagg Marokko |
| 1985 | En engelsk mil, menn | 3.46,32 | Steve Cram | Storbritannias flagg Storbritannia |
| 1984 | 5 000 meter, kvinner | 14.58,89 | Ingrid Kristiansen | Norges flagg Norge |
| 1984 | 10 000 meter, kvinner | 30.59,42 | Ingrid Kristiansen | Norges flagg Norge |
| 1982 | 5 000 meter, menn | 13.00,41 | David Moorcroft | Storbritannias flagg Storbritannia |
| 1981 | 1 000 meter, menn | 2.12,81 | Sebastian Coe | Storbritannias flagg Storbritannia |
| 1980 | En engelsk mil, menn | 3.48,8 | Steve Ovett | Storbritannias flagg Storbritannia |
| 1979 | 800 meter, menn | 1.42,33 | Sebastian Coe | Storbritannias flagg Storbritannia |
| 1979 | En engelsk mil, menn | 3.48,95 | Sebastian Coe | Storbritannias flagg Storbritannia |
| 1975 | 3 000 meter, kvinner | 8.46,6 | Grete Waitz | Norges flagg Norge |
| 1975 | 3 000 meter hinder, menn | 8.10,4 | Anders Gärderud | Sveriges flagg Sverige |
| 1974 | 1 000 meter, menn | 2.13,9 | Rick Wohlhuter | USAs flagg USA |
| 1965 | 10 000 meter, menn | 27.39,4 | Ron Clarke | Australias flagg Australia |

Referanser
----------

1. ↑  Karsten Warholm breaks 300m hurdles world record at Impossible Games, BBC, 11. juni 2020, besøkt 12. juni 2020, engelsk

Eksterne lenker
---------------

* (no) Offisielt nettsted Rediger på Wikidata

* (en) Bislett Games – kategori av bilder, video eller lyd på Commons Rediger på Wikidata

| * v
* d
* r
 Diamond League  |
| --- |
| År | 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |
| Stevner | Doha Diamond League • Shanghai Golden Grand Prix • Bislett Games • Golden Gala • Adidas Grand Prix • Prefontaine Classic • Athletissima • British Grand Prix • Meeting Areva • Herculis • BAUHAUS-galan • London Grand Prix • Weltklasse Zürich • Memorial Van Damme |

|  |  |
| --- | --- |
| Oppslagsverk/autoritetsdata | Encyclopædia Britannica
 |